b'\n_START_ARTICLE_\nBrod, Ljubljana\n_START_PARAGRAPH_\nBrod je del Ljubljane, ki le\xc5\xbei na njenem severozahodnem delu, med Vi\xc5\xbemarji in Tacnom. Na severni strani naselja mimo te\xc4\x8de reka Sava, na vzhodu pa mimo poteka trasa gorenjske avtoceste (izvoz Brod). Na Brodu prevladuje individualna gradnja, v zadnjem \xc4\x8dasu pa gradijo stanovanjske bloke. V naselju stojijo osnovna \xc5\xa1ola, po\xc5\xa1ta, banka, trgovine in lokali. Naselje s centrom mesta povezujejo mestne avtobusne linije \xc5\xa1t. 1B, N1, 8, 8B in 15.'